આવતાં એક મહીનાં સુધી બજારમાં મોટાં ઈવેન્ટ ચાલુ રહેવાનાં છે.જેથી બજારમાં ઉતાર-ચઢાવ ચાલુ રહેશે.જો બજેટમાં મોટાં નિર્ણયો ના થાય,ઈરાકમાં સ્થિતિ હજુ ખરાબ થાય તથા ચોમાસામાં પણ સુધારો ના થાય તો બજારમાં મોટો ઘટાડો આવી શકે છે.પરંતુ બજારમાં કોઈપણ ઘટાડો લાંબી અવધીનાં રોકાણકારો માટે ખરીદીની તક થઈ શકે છે.બજારમાં ઘટાડો થવાથી FIIનું રોકાણ પણ વધશે તેમજ રીટેલ રોકાણકારોની બજારમાં રુચી વધી રહી છે જે બજાર માટે પોઝીટીવ રહેશે.આવતાં ૩ મહીનામાં બજારની સ્થિતિમાં સારો સુધારો થવાનું અનુમાન છે.બજારમાં હાલનાં સ્તરથી ૫-૧૦ ટકાથી વધારે ઘટાડાની સંભાવના નથી.પાવર અને ઈન્ફ્રાસ્ટ્ર્કચર સેક્ટર માટે બજેટમાં મોટી જોગવાઈઑ જોવાં મળશે.આગામી વર્ષોમાં સમગ્ર ભારતનાં ગામડે-ગામડે વિજળી પહોંચાડવાનો નરેન્દ્રભાઈ મોદીનો સંકલ્પ છે જે તેમણે ગુજરાતમાં કરી બતાડ્યું છે.પાવર અને તેને રીલેટેડ તમામ ઉધોગોમાં આગામી વર્ષોમાં તેજી જોવાં મળશે.મોદી સરકાર એવું માને છે કે કોઈપણ દેશનાં વિકાસ માટે ઈન્ફ્રાસ્ટ્ર્કચરનું ખુબ જ મહત્વ છે.અને આ હકીકત તદન સાચી પણ છે.આગામી વર્ષે સિમેન્ટ,ઈન્ફ્રાસ્ટ્ર્કચર અને કંન્સ્ટ્રુકશન ઈક્વીપ્મેન્ટ બનાવતી કંપનીઓ માં તેજી જોવા મળશે.તેવી જ રીતે મોદી સરકાર ને કૃષી ક્ષેત્રે ગુજરાતમાં ખુબ જ મોટી સફળતા મળી હતી.ભારતનો કૃષી વિકાસ દર ફક્ત બે ટકા આસપાસ નો છે જ્યારે ગુજરાત બે આંકડાએ પહોંચ્યું છે.આ અનુભવનો લાભ હવે ભારતને મળશે.કૃષીક્ષેત્રનાં વિકાસ માટે મોટી યોજનાઓની જાહેરાત થાઈ શકે છે.કૃષી અને ફર્ટીલાઈઝર નાં શેરો માં નવી તેજીની શરુઆત થાય.ડિફેન્સ અને ઈન્શ્યુરન્સ ક્ષેત્ર માં FDI માટેની નવી નીતિ જાહેર થવાની આશા છે તેથી આ ક્ષેત્રો પણ રોકાણ માટે સારી પસંદગી કહી શકાય.બેંન્કીંગ ક્ષેત્ર માટે આવતું વર્ષ કસોટીનું રહેશે.નાનાં રોકાણકારોએ સટ્ટાથી દુર રહી તેજીની સંભાવના ધરાવતાં જુદાં જુદાં સેક્ટર્સની પસંદગીની કંપનીઓમાં લાંબા ગાળાનાં રોકાણ માટેની રણનીતિ બનાવવી જોઈએ.મ્યુચલ ફંડ અને યુલીપ ઈન્શ્યુરન્સ પોલીસીનાં રોકાણો પણ જાળવી રાખવાથી આવતાં વર્ષોંમાં યોગ્ય વળતર મળશે.